PMIndiaData/PMIndiaSum huggingface dataset:
ગ્રામીણ ભારતમાં આજીવિકાની તકોને વેગવાન બનાવવા માટે પ્રધાનમંત્રી 20 જૂને ગરીબ કલ્યાણ રોજગાર અભિયાનનો પ્રારંભ કરશે

પોતાના વતન રાજ્યોમાં પરત ફરેલા વિસ્થાપિત શ્રમિકો અને ગ્રામીણ લોકોને આજીવિકાની તકો પૂરી પાડવા માટે અને તેમને સશક્ત કરવાના ઉદ્દેશ્ય સાથે ‘ગરીબ કલ્યાણ રોજગાર અભિયાન’ નામથી મોટાપાયે ગ્રામીણ જાહેર કાર્યોની યોજના શરૂ કરવાનો ભારત સરકારે નિર્ણય લીધો છે. પ્રધાનમંત્રી શ્રી નરેન્દ્ર મોદી 20 જૂન 2020ના રોજ સવારે 11 કલાકે વીડિયો કોન્ફરન્સના માધ્યમથી આ અભિયાનનો શુભારંભ કરાવશે જેમાં બિહારના મુખ્યમંત્રી અને નાયબ મુખ્યમંત્રી પણ ઉપસ્થિત રહેશે. આ અભિયાનની શરૂઆત બિહારના ખગરિયા જિલ્લાના બેલદૌર બ્લોકના તેલીહર ગામથી કરવામાં આવશે. વધુમાં, પાંચ રાજ્યોના મુખ્યમંત્રીઓ અને સંબંધિત મંત્રાલયોના કેન્દ્રીય મંત્રીઓ પણ આ વર્ચ્યુઅલ શુભારંભ કાર્યક્રમમાં ઉપસ્થિત રહેશે. દેશના છ રાજ્યોમાં 116 જિલ્લાના ગામડાઓ સામાન્ય સેવા કેન્દ્રો અને કૃષિ કલ્યાણ કેન્દ્રો દ્વારા આ કાર્યક્રમમાં જોડાશે જેમાં કોવિડ-19 મહામારીના કારણે નિર્ધારિત કરવામાં આવેલા સામાજિક અંતરના માપદંડોનું ચુસ્ત પાલન કરવામાં આવશે. 125 દિવસ સુધી ચાલનારા આ અભિયાનને મિશન મોડ ધોરણે આગળ વધવારમાં આવશે, જેમાં એક તરફ વિસ્થાપિત શ્રમિકોને કામ પૂરું પાડવાની સાથે સાથે બીજી તરફ, દેશના ગ્રામીણ પ્રાંતોમાં ઇન્ફ્રાસ્ટ્રક્ચરનું નિર્માણ કરવા માટે અલગ અલગ પ્રકારના 25 જાહેર કાર્યો હાથ ધરવા માટે પ્રબળતાથી અને પૂરી એકાગ્રતા સાથે આ અભિયાનનો અમલ કરવામાં આવશે. આ અભિયાન અંતર્ગત રૂપિયા 50,000 કરોડના મૂલ્યોના કાર્યો હાથ ધરવામાં આવશે. છ રાજ્યો એટલે કે બિહાર, ઉત્તરપ્રદેશ, મધ્યપ્રદેશ, રાજસ્થાન, ઝારખંડ અને ઓડિશામાં અન્ય રાજ્યોમાંથી વતન પરત આવેલા 25,000થી વધુ વિસ્થાપિત શ્રમિકો સાથે કુલ 116 જિલ્લાને આ અભિયાન માટે પસંદ કરવામાં આવ્યા છે જેમાં 27 મહત્વાકાંક્ષી જિલ્લાનો પણ સમાવેશ થાય છે. આ જિલ્લાઓમાં કુલ વિસ્થાપિત શ્રમિકોમાંથી લગભગ બે તૃત્યાંશ શ્રમિકોને આવરી લેવાશે તેવો અંદાજ છે. આ અભિયાન ગ્રામીણ વિકાસ, પંચાયતી રાજ, માર્ગ પરિવહન અને ધોરીમાર્ગો, ખાણકામ, પીવાલાયક પાણી અને સફાઇ, પર્યાવરણ, રેલવે, પેટ્રોલિયમ અને કુદરતી વાયુઓ, નવી અને અક્ષય ઉર્જા, સરહદી માર્ગો, દૂરસંચાર અને કૃષિ એમ 12 અલગ અલગ મંત્રાલયો/ વિભાગો વચ્ચે સંકલિત પ્રયાસોથી આ અભિયાન આગળ ધપાવવામાં આવશે.
પ્રધાનમંત્રીએ ભૂતપૂર્વ પ્રધાનમંત્રી શ્રી લાલ બહાદુર શાસ્ત્રીને એમની પુણ્યતિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રી લાલ બહાદુર શાસ્ત્રીને એમની પુણ્યતિથિ પર શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “અમે શાસ્ત્રીજીને એમની પુણ્યતિથિ પર શ્રદ્ધાંજલિ પાઠવીએ છીએ. એમની નિખાલસ સેવા અને બહાદુરીભર્યુ નેતૃત્વ આવનારી પેઢીઓ સુધી યાદ રહેશે.”
પ્રધાનમંત્રીએ ભારતીય ફૂટબોલ ખેલાડી, સુનીલ છેત્રીને ત્રીજા સૌથી વધુ સ્કોર કરનાર સક્રિય પુરૂષ આંતરરાષ્ટ્રીય ખેલાડી તરીકે માન્યતા મળવા બદલ ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ ભારતીય ફૂટબોલ ખેલાડી સુનીલ છેત્રીને ત્રીજા સૌથી વધુ સ્કોર કરનાર સક્રિય પુરુષ આંતરરાષ્ટ્રીય ખેલાડી તરીકે માન્યતા મળવા બદલ ખુશી વ્યક્ત કરી છે. 11 ⚽️
કેન્દ્રીય મંત્રીમંડળે પશુપાલક ખેડૂતોને સહાય કરવા ફૂટ એન્ડ માઉથ ડિસીઝ (એફએમડી – પગ અને મુખનાં રોગો) અને બ્રુસેલ્લોસિસને નિયંત્રણમાં લેવા નવી પહેલને મંજૂરી આપી

લોકસભાની ચૂંટણી, 2019નાં પરિણામો પછી સૌપ્રથમ વખત આજે પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં એક નવી ઉદ્દાત પહેલને મંજૂરી આપવામાં આવી હતી. આ પહેલથી કરોડો ખેડૂતોને લાભ થશે અને પશુઓનું આરોગ્ય સુધરશે. આ પહેલ ફૂટ એન્ડ માઉથ ડિસીઝ (એફએમડી – પગ અને મુખનાં રોગો) અને બ્રુસેલ્લોસિસ સાથે સંબંધિત છે, જે પશુપાલક ખેડૂતોને સહાય કરશે. મંત્રીમંડળે આગામી પાંચ વર્ષમાં દેશમાં પશુધન વચ્ચે આ રોગોને સંપૂર્ણપણે નિયંત્રણમાં લેવા માટે કુલ રૂ. 13,343 કરોડનાં ખર્ચને મંજૂરી આપી હતી, જેનાં પરિણામે આ રોગો નાબૂદ થશે. આ નિર્ણય આપણી પૃથ્વી પર મહત્ત્વપૂર્ણ સ્થાન ધરાવતાં અબોલ પશુઓ પ્રત્યે સંવેદના દર્શાવે છે. ફૂટ એન્ડ માઉથ ડિસીઝ (એફએમડી) અને બ્રુસેલ્લોસિસનાં જોખમ: આ રોગો પશુધન – ગાય-બળદ, ભેંસ, ઘેટા, બકરી, ભૂંડ વગેરે વચ્ચે અત્યંત સામાન્ય છે. જો ગાય/ભેંસને એફએમડીનું ઇન્ફેક્શન થાય, તો એ 100 ટકા સુધી દૂધ આપવાનું બંધ કરી શકે છે. આ સ્થિતિ ચારથી છ મહિના સુધી રહી શકે છે. ઉપરાંત બ્રુસેલ્લોસિસનાં કેસમાં પશુનાં સંપૂર્ણ જીવનચક્ર દરમિયાન દૂધનાં ઉત્પાદનમાં 30 ટકા સુધીનો ઘટાડો થાય છે. બ્રુસેલ્લોસિસ પશુઓ વચ્ચે વંધ્યત્વનું કારણ પણ બને છે. બ્રેસુલ્લોસિસનું ઇન્ફેક્શન ખેતરમાં કામ કરતાં કામદારોમાં અને પશુપાલકોમાં પણ ફેલાઈ શકે છે. આ બંને રોગો દૂધનાં વેપાર અને પશુધનનાં અન્ય ઉત્પાદનો પર સીધી નકારાત્મક અસર કરે છે. મંત્રીમંડળનો આજનો નિર્ણય ઘોષણાપત્રમાં આપવામાં આવેલું મોટું વચન પૂર્ણ કરે છે, જે આપણા દેશમાં પશુધન ધરાવતાં કરોડો પશુપાલક ખેડૂતોને મોટી રાહત આપશે. પશુઓની સારસંભાળ અને એમના પ્રત્યે સંવેદના: એફએમડીનાં કેસમાં આ યોજના અંતર્ગત છ કરોડનાં અંતરાલે 30 કરોડ બોવિન્સ (ગાય-ભેંસ અને બળદ) અને 20 કરોડ ઘેટા/બકરાં તથા 1 કરોડ ભૂંડને રસી આપવામાં આવશે તેમજ ગાય-ભેંસનાં વાછરડાંઓનું પ્રાથમિક રસીકરણ કરવામાં આવશે, ત્યારે બ્રુસેલ્લોસિસને નિયંત્રણમાં લેવાનો કાર્યક્રમ 3.6 કરોડ માદા વાછરડાંઓને 100 ટકા રસીકરણનું કવચ આપશે. અત્યાર સુધી આ કાર્યક્રમનો અમલ કેન્દ્ર અને રાજ્ય સરકારો વચ્ચે ખર્ચની વહેંચણીનાં આધારે થતો હતો. આ વ્યવસ્થામાં મોટા અને અપવાદરૂપ ફેરફારો સાથે હવે કેન્દ્ર સરકારે આ રોગોની સંપૂર્ણ નાબૂદી સુનિશ્ચિત કરવા અને દેશમાં પશુપાલક ખેડૂતો માટે આજીવિકાની વધારે સારી તકો પ્રદાન કરવા કાર્યક્રમનો સંપૂર્ણ ખર્ચ ઉઠાવવાનો નિર્ણય લીધો છે.
કેન્દ્રીય મંત્રીમંડળે રાષ્ટ્રીય યુદ્ધ સ્મારકના નિર્માણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે નવી દિલ્હી સ્થિત ઈન્ડિયા ગેટની પાસે પ્રિન્સેસ પાર્કમાં બનનારા રાષ્ટ્રીય યુદ્ધ સ્મારક અને રાષ્ટ્રીય યુદ્ધ સંગ્રાહલયના નિર્માણને મંજૂરી આપી દીધી છે. આ સ્મારક અને સંગ્રાહલય આઝાદી પછી દેશ માટે બલિદાન આપનારા બધા ભારતીય સૈનિકોની યાદમાં બનાવાઈ રહ્યું છે. આ પરિયોજનાની અંદાજીત ખર્ચ લગભગ 500 કરોડ રૂપિયા થશે અને આ પરિયોજના પૂર્ણ થતાં લગભગ પાંચ વર્ષ થશે. આઝાદી પછી, 22,500થી વધુ સૈનિક દેશહિતમાં અને દેશની સંપ્રભુતા અને અખંડતાની રક્ષા માટે પોતાનું બલિદાન આપી ચૂક્યા છે. જો કે આઝાદીના 69 વર્ષ પછી પણ, શહીદોની યાદમાં હજુ સુધી કોઈ સ્મારકનું નિર્માણ કરાયું નથી. કેબિનેટના વર્તમાન નિર્ણયથી સુરક્ષા દળોની વર્ષોથી લંબિત માગ પૂરી થઈ શકશે. આ પ્રસ્તાવિત પરિયોજનાનું કાર્ય નિર્ધારિત સમયમર્યાદામાં પૂર્ણ થાય, એ સુનિશ્ચિત કરવા માટે નિર્ણય લેવાયો છે કે રક્ષા સચિવની અધ્યક્ષતાવાળી સશક્ત સંચાલન સમિતિ દ્વારા આ પ્રતિષ્ઠિત પરિયોજનાની દેખરેખ રાખવામાં આવશે. આ કાર્ય દરમિયાન સમર્પિત પરિયોજના પ્રબંધન ટીમ પણ સશક્ત સંચાલન સમિતિને સહયોગ આપશે. નિર્માણ કાર્ય પૂર્ણ થયા બાદ, રાષ્ટ્રીય યુદ્ધ સ્મારક અને સંગ્રહાલયની દેખરેખ માટે એક પ્રબંધન સંસ્થાનું ગઠન કરવામાં આવશે. દેશની સેવા કરતા પોતાના પ્રાણ ન્યોછાવર કરનારા સૈનિકોના સન્માન પ્રત્યે ઉંડો આભાર વ્યક્ત કરવા માટે આ સરકાર યુદ્ધ સ્મારક અને સંગ્રહાલયની સ્થાપના કરી રહ્યું છે. આ સ્મારક આગંતુકોના મનમાં રાષ્ટ્રભક્તિની ભાવનાને વધારવા અને માતૃભૂમિ માટે પ્રાણ ન્યોછાવર કરનારા બહાદૂર સૈનિકો પ્રત્યે ઉંડી ભાવના વ્યક્ત કરવા માટે દેશવાસીઓને અવસર પ્રદાન કરશે. અત્યાર સુધી બાકી રહી ગયેલા અંતિમ આંદોલન, શહીદોના અંતિમ વિશ્રામ ગૃહ જો કે અજ્ઞાત છે, ઈતિહાસના એવા જ કેટલીક માર્મિક ક્ષણોનો આ સંગ્રહાલયોમાં સંગ્રહ કરી દેશવાસિઓની સામે લવાશે અને વિભિન્ન રીતે પરિસ્થિતિઓમાં સૈનિકોની પ્રતિબદ્ધતાથી પણ લોકોને રૂબરૂ કરાશે. સરકારનું માનવું છે કે રાષ્ટ્ર નિર્માણના ક્ષેત્રમાં અધૂરા રહેલા કાર્યોનો જ એક ભાગ સૈનિકોને સમર્પણને જન-જન સુધી પહોંચાડવાનો છે. આના માટે સૈનિકોના સમર્પણની ગાથાઓ અને માર્મિક ક્ષણોને લોકો સુધી પહોંચાડવી ખૂબ જરૂરી છે. સરકાર પોતાના સ્તર પર ખૂબ વિનમ્રતાથી કહ્યું કે તેમનું બલિદાન વ્યર્થ નથી ગયું અને તેના યોગદાનથી ભારત માતા સમૃદ્ધ થઈ છે. સ્મારકની યાત્રા અમને આ મહાન દેશ પ્રત્યે અત્યંત ભક્તિની સાથે પુનઃ સમર્પિત કરવા માટે પ્રેરિત કરશે.
પ્રધાનમંત્રીએ શહેરી વિકાસ પહેલોની ત્રીજી વર્ષગાંઠની ઉજવણી નિમિત્તે એક કાર્યક્રમને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે લખનઉમાં “ટ્રાન્સફોર્મિંગ અર્બન લેન્ડસ્કેપ” (શહેરી પરિદ્રશ્યમાં પરિવર્તન) પર આયોજિત એક કાર્યક્રમમને સંબોધન કર્યું હતું, જેનું આયોજન શહેરી વિકાસ સાથે સંબંધિત ત્રણ મુખ્ય સરકારી પહેલોની ત્રીજી વર્ષગાંઠની ઉજવણી સ્વરૂપે કરવામાં આવ્યું હતું. આ પહેલામાં પ્રધાનમંત્રી આવાસ યોજના (શહેરી); અટલ મિશન ફોર રિજુવેનેશન ઓફ અર્બન ટ્રાન્સફોર્મેશન (અમૃત) અને સ્માર્ટ સિટીઝ મિશન સામેલ છે. પ્રધાનમંત્રીએ શહેરી વિકાસના મુખ્ય અભિયાનો પર પ્રદર્શનની મુલાકાત લીધી હતી. તેમણે દરેક રાજ્ય/કેન્દ્રશાસિત પ્રદેશમાંથી પ્રધાનમંત્રી આવાસ યોજના (શહેરી)નાં 35 લાભાર્થીઓ સાથે વાત કરી હતી. તેમણે ઉત્તરપ્રદેશનાં વિવિધ શહેરોમાંથી વીડિયો લિન્ક મારફતે પીએમએવાયનાં લાભાર્થીઓ પાસેથી પ્રતિસાદ મેળવ્યો હતો, તેમજ ઉત્તરપ્રદેશનાં મુખ્ય અભિયાનો અંતર્ગત વિવિધ પરિયોજનાઓનો શિલાન્યાસ કર્યો હતો. પ્રધાનમંત્રીએ જનસભાને સંબોધતા કહ્યું હતું કે, અહીં ઉપસ્થિત શહેરી પ્રશાસન શહેરોનું પ્રતિનિધિત્વ કરે છે, જે નવા ભારત અને નવી પેઢીની આશા અને આકાંક્ષાઓનું પ્રતીક છે. પ્રધાનમંત્રીએ નોંધ્યું હતું કે, સ્માર્ટ સિટી મિશન પ્રોજેક્ટ હેઠળ રૂ. 7,000 કરોડનાં મૂલ્યનાં વિવિધ પ્રોજેક્ટનો અમલ થઈ ગયો છે અને રૂ. 52,000 કરોડનાં પ્રોજેક્ટનો અમલ થઈ રહ્યો છે. તેમણે જણાવ્યું હતું કે, આ મિશનનો ઉદ્દેશ નીચલા, મધ્યમ નીચલા અને મધ્યમ વર્ગને વધારે સારી નાગરિક સુવિધાઓ પ્રદાન કરવાનો છે તેમજ તેમનાં જીવનને સરળ બનાવવાનો છે. તેમણે કહ્યું હતું કે, એકિકૃત નિયંત્રણ કેન્દ્રો ( (મનોરંજન). પ્રધાનમંત્રીએ એમ પણ જણાવ્યું હતું કે, સ્માર્ટ સિટી મિશન નાગરિકોની ભાગીદારી, નાગરિકોની આકાંક્ષા અને નાગરિકોની જવાબદારી પર આધારિત છે. તેમણે જણાવ્યું હતું કે, પૂણે, હૈદરાબાદ અને ઇન્દોર શહેરોએ મ્યુનિસિપલ બોન્ડ બહાર પાડીને સારું એવું ભંડોળ ઊભું કર્યું છે તથા લખનઉ અને ગાઝિયાબાદ જેવા અન્ય શહેરો પણ ટૂંક સમયમાં આ પ્રક્રિયા અનુસરશે. તેમણે કહ્યું હતું કે, નગરપાલિકાની સેવાઓ ઓનલાઇન ઉપલબ્ધ થવાથી ભ્રષ્ટાચારનાં સ્રોત સમી લાંબી લાઈનો દૂર થઈ ગઈ છે. તેમણે જણાવ્યું હતું કે, સ્માર્ટ, સુરક્ષિત, સ્થાયી અને પારદર્શક વ્યવસ્થાઓ કરોડો લોકોનાં જીવનમાં પરિવર્તનનો પવન ફૂંકી રહી છે.
પ્રધાનમંત્રીએ શ્રી ગુરુ તેગ બહાદુર જીને તેમના 400મા પ્રકાશ પર્વ નિમિતે નમન કર્યા

પ્રધાનમંત્રી શ્રી નરેન્દ્ર મોદીએ શ્રી ગુરૂ તેગ બહાદુર જીને તેમના 400મા પ્રકાશ પર્વ નિમિતે નમન કર્યા હતા. પ્રધાનમંત્રીએ ટ્વીટર પર કહ્યુંઃ “તેમના 400મા પ્રકાશ પર્વ નિમિતેના ખાસ અવસરે, હું શ્રી ગુરૂ તેગ બહાદુર જીને નમન કરૂં છું. તેઓ વિશ્વભરમાં તેમના સાહસ અને કચડાયેલા વર્ગના લોકોની સેવા માટેના તેમના પ્રયાસો માટે સન્માનીય રહ્યા. તેમણે આતંક અને અન્યાય સામે ઝૂકવાનો ઈનકાર કર્યો હતો. તેમના સર્વોચ્ચ બલિદાનથી અનેક લોકોને તાકાત અને પ્રેરણા મળી છે.”
2015 બેચના આઈપીએસ પ્રોબેશનર્સ પ્રધાનમંત્રીને મળ્યા

પ્રધાનમંત્રી શ્રી નરેન્દ્ર મોદી આજે ભારતીય પોલીસ સેવા(આઈપીએસ)ની 2015 બેચના પ્રોબેશનર્સને મળ્યા અને તેમની સાથે ચર્ચા કરી હતી. સંવાદ દરમિયાન વિશેષજ્ઞતા અને તાલીમ, બુદ્ધિ, કાયદો અને વ્યવસ્થા, સાયબર ગુના, કટ્ટરતા તથા પોલીસમાં ટેકનોલોજીનો ઉપયોગ જેવા વિષયો પર ચર્ચા થઇ હતી.
પ્રધાનમંત્રીએ વારાણસીમાં દીનદયાળ હસ્તકળા સંકુલમાં સેન્ટર્સ ઓફ એક્સલન્સનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે વારાણસીમાં દીનદયાળ હસ્તકળા સંકુલમાં સેન્ટર્સ ઓફ એક્સલન્સનું ઉદ્ઘાટન કર્યું હતું. પ્રવાસી ભારતીય દિવસની ઉજવણીમાંથી સીધા સંકુલમાં આવીને પ્રધાનમંત્રીએ 55 આઉટલેટનાં ઉદ્ઘાટનની તકતીનું અનાવરણ કર્યું હતું, જે હસ્તકળા સંકુલમાં સેન્ટર્સ ઓફ એક્સલન્સ તરીકે કામ કરશે, જે આ વિસ્તારમાં હસ્તકળાને સમર્પિત સંકુલમાં છે. તેમણે દીનદયાળ હસ્તકળા સંકુલમાં એમ્ફિથિયેટરમાં આવ્યા એ અગાઉ ટેક્સટાઇલ્સ મ્યુઝિયમની વિવિધ ગેલેરીને જોઈ હતી. અહીં તેમણે બે પુસ્તકોનું વિમોચન કર્યું હતું – (1) કાશીઃ ધ યુનિવર્સિટી ઓફ ક્રાફ્ટ્સ એન્ડ ટેક્સટાઇલ્સ (2) ઇન્ડિયન ટેક્સટાઇલ્સઃ હિસ્ટ્રી, સ્પ્લેન્ડર, ગ્રાન્ડિયર. તેમણે વારાણસીમાં ચૌકઘાટમાં ઇન્ટિગ્રેટેડ ટેક્સટાઇલ ઓફિસ કોમ્પ્લેક્સનું ઉદ્ઘાટન કરવા સ્વરૂપે તકતીનું અનાવરણ કર્યું હતું.
મંત્રીમંડળે બિન-પરંપરાગત હાઇડ્રોકાર્બનની શોધ અને ઉત્ખનન માટેની નીતિગત રૂપરેખાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે શેલ ઓઇલ/ગેસ, કોલ બેડ મિથન વગેરે જેવા બિનપરંપરાગત હાઇડ્રોકાર્બનની શોધ કરવા અને તેને મેળવવા માટેની નીતિગત રૂપરેખાને મંજૂરી આપવામાં આવી છે. આ હાલનાં લાઇસન્સ ધરાવતાં/ભાડાપટ્ટાનાં વિસ્તારોમાં હાલનાં કોન્ટ્રાક્ટરને પ્રોત્સાહન આપીને વર્તમાન વિસ્તારોમાં બિનપરંપરાગત હાઇડ્રોકાર્બનની સંભવિતતા પ્રાપ્ત ઉત્પાદન વહેંચણી સમજૂતીઓ (પીએસસી), સીબીએમ કરારો અને નિયુક્ત ક્ષેત્રોમાં હાથ ધરવામાં આવશે લાભ: આ નીતિથી વર્તમાન કરાર ક્ષેત્રોમાં હાઇડ્રોકાર્બનનાં સંભવિત ભંડોળનો ઉપયોગ કરવાની ક્ષમતા વધશે, જે અત્યાર સુધી શોધયો અને પ્રાપ્ત થયો નથી. આ નીતીનાં અમલથી નવી હાઇડ્રોકાર્બન શોધનાં સંબંધમાં સંશોધન અને ઉત્પાદનની કામગીરીમં નવું રોકાણ આવશે. પરિણામે સ્થાનિક ઉત્પાદનમાં વધારાની આશા છે. વધારાનાં હાઇડ્રોકાર્બનનાં સંસાધનોની શોધ અને ઉત્ખનનથી નવા રોકાણને વેગ મળશે, આર્થિક કામગીરીઓમાં વધારો થશે, વધારાની રોજગારીનું સર્જન થવાની આશા છે, જેથી સમાજનાં વિવિધ વર્ગોને લાભ થશે. તેનાથી નવી, નવીનીકૃત અને ઉત્કૃષ્ટ ટેકનોલોજીની સંભવિતતા વધશે તથા બિનપરંપરાગત હાઇડ્રોકાર્બનનાં ઉત્ખનન માટે નવી ટેકનોલોજીમાં સહયોગનો માર્ગ ખુલશે. પૃષ્ઠભૂમિ: પીએસસીનાં હાલનાં કરારનાં નિયમો અનુસાર વર્તમાન કોન્ટ્રાક્ટરોને અગાઉથી લાઇસન્સ અને ભાડાપટ્ટા પર ફાળવવામાં આવેલા ક્ષેત્રોમાં સીબીએમ કે બિનપરંપરાગત હાઇડ્રોકાર્બનની શોધ અને ઉત્ખનનની મંજૂરી નથી. આ જ રીતે સીબીએમને છોડીને સંબંધિત કોન્ટ્રાક્ટરોને અન્ય હાઇડ્રોકાર્બનની શોધ અને ઉત્ખનનની મંજૂરી નથી. પીએસસી અને સીબીએમ બ્લોકોમાં વિવિધ કોન્ટ્રાક્ટરોને આધિન અત્યારે ઉપલબ્ધ વિસ્તાર અને નિયુક્ત વ્યવસ્થામાં રાષ્ટ્રીય ઓઇલ કંપનીઓને ભારતનાં જળકૃત સંબંધિત બેઝિનનો એક મોટો હિસ્સો સામેલ છે. પ્રારંભિક અભ્યાસમાં વિવિધ આંતરરાષ્ટ્રીય એજન્સીઓએ આકારણી કરી છે કે, પાંચ ભારતીય જળકૃત બેસિનોમાં 100-200 ટીસીએફની મર્યાદામાં સંભવિત શેલ ગેસ સંસાધન ઉપલબ્ધ છે. ખંભાતનો અખાત, કૃષ્ણા-ગોદાવરી, કાવેરી વગેરે જેવા અખાતોમાં શેલ ઓઇલ/ગેસ હોવાની ઊંચી સંભવિતતા છે, જ્યાં જૈવિક સંપત્તિથી સંપૂર્ણ શેલ ઉપલબ્ધ છે. પીએસઈની અગાઉની નવ ઉત્ખનન લાઇસન્સ નીતિ (એનઇએલપી)/એનઇએલપી વ્યવસ્થા અંતર્ગત 72,027 ચોરસ કિલોમીટર ક્ષેત્ર અને સીબીએમ કોન્ટ્રાક્ટ અંતર્ગત 5269 ચોરસ કિલોમીટરનાં વિસ્તારને પરંપરાગત કે બિનપરંપરાગત હાઇડ્રોકાર્બનનાં ઉત્ખનન અને શોધ માટે ખોલવામાં આવ્યો છે. આ નીતિને મંજૂરી મળ્યાં પછી ‘સિંગલ હાઇડ્રોકાર્બન સંસાધનનાં પ્રકાર’ને સ્થાને સમાન લાઇસન્સિંગ નીતિ લાગુ થઈ જશે, જે હાલની હાઇડ્રોકાર્બન ઉત્ખનન અને લાઇસન્સિંગ નીતિ (એચઈએલપી) અને સંશોધિત લઘુ ક્ષેત્ર (ડીએસએફ) નીતિનું સ્થાન લેશે. પીએસસી બ્લોકોમાં નવા હાઇડ્રોકાર્બન સંશોધનનો ખર્ચ, રિકવરી અને પેટ્રોલિયમ કામગીરીઓનાં સંચાલનનું વર્તુળ નક્કી કરવા માટે નીતિગત નાણાકીય અને કરાર સંબંધિત શરતોમાંથી સહાય મળે છે. સીબીએમ કરાર બાબતે પેટ્રોલિયમ લાભ/ઉત્પાદન સ્તરે ચુકવણી માટે વધારાનો 10 ટકાનો દર અને આ વિષયમાં હાલનાં દરથી વધારે સરકારની સાથે નવી શોધોનાં સંબંધમાં વહેંચવો પડશે. નિયુક્ત બ્લોકો માટે ઉત્ખન્ન/ભપાડાપટ્ટાનાં લાઇસન્સની હાલની નાણાકીય અને કરારની શરતો અંતર્ગત બિનપરંપરાગત હાઇડ્રોકાર્બનની શોધ અને ઉત્ખનનની અનુમતિ માટે નાવાંધા પ્રમાણપત્ર (એનઓસી) આપવામાં આવશે.
પ્રધાનમંત્રીએ રાષ્ટ્રપતિની ચુંટણીમાં જીતવા બદલ રાષ્ટ્રપતિ પુતિનને ફોન કરી શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગઇ કાલે રશિયામાં યોજાયેલ ચુંટણીમાં વિજયી થવા બદલ રશિયા સંઘનાં રાષ્ટ્રપતિ શ્રી વ્લાદિમીર પુતિનને ફોન કરી શુભેકામના પઠવી હતી. શ્રી પુતિનની સફળતા માટે તેમને શુભેચ્છા પાઠવતા પ્રધાનમંત્રીએ એવી આશા વ્યક્ત કરી હતી કે, શ્રી પુતિનના નેતૃત્વમાં ભારત અને રશિયા સંઘ વચ્ચે ‘વિશેષ અને વિશેષાધિકૃત વ્યુહાત્મક ભાગીદારી’ હંમેશા સુદ્રઢ બની રહેશે. પ્રધાનમંત્રીએ એમ પણ જણાવ્યું હતુ કે આ વર્ષે યોજાનારા વાર્ષિક શિખર સંમેલન માટે ભારતમાં રાષ્ટ્રપતિ પુતિનનું સ્વાગત કરવા તેઓ આતુર છે. રાષ્ટ્રપતિ પુતિને ફોન કોલ માટે પ્રધાનમંત્રી શ્રી નરેન્દ્ર મોદીનો આભાર વ્યક્ત કર્યો હતો. તેમણે દરેક ક્ષેત્રે ભારત અને રશિયાના સંબંધો મજબૂત કરવા માટે પ્રતિબદ્ધતા દર્શાવી હતી અને ભારત તથા તેના નાગરિકોની નિરંતર પ્રગતિ માટે શુભકામનાઓ પાઠવી હતી.
મંત્રીમંડળે ભારત અને ફિજી વચ્ચે હવાઈ સેવા સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળે ભારત અને ફિજી વચ્ચે નવી હવાઈ સેવા સમજૂતી (એએસએ)ને મંજૂરી આપી છે. આ સમજૂતી બંને દેશો વચ્ચે 28 જાન્યુઆરી, 1974ના રોજ થયેલી પ્રવર્તમાન હવાઈ સેવા સમજૂતી (એએસએ)ને અદ્યતન કરવા માટે થઈ છે. અપડેશન નાગરિક ઉડ્ડયન ક્ષેત્રમાં થયેલા વિકાસને ધ્યાનમાં રાખીને અને બંને દેશો વચ્ચે હવાઈ જોડાણ વધારાના ઉદ્દેશ સાથે આધુનિક આઇસીએઓ ટેમ્પ્લેટ મુજબ કરવામાં આવ્યું છે. હવાઈ સેવા સમજૂતીના મુસદ્દાને અંતિમ સ્વરૂપ કાયદા અને ન્યાય મંત્રાલય (કાયદાકીય બાબતોના મંત્રાલય), નાણાં વિભાગ (આર્થિક બાબતોનો વિભાગ, મહેસૂલ વિભાગ), વિદેશ મંત્રાલય, વાણિજ્ય વિભાગ અને પ્રવાસન મંત્રાલય સાથે ચર્ચા કરીને આપવામાં આવ્યું છે. હવાઈ સેવા સમજૂતીની મહત્વપૂર્ણ બાબતો નીચે મુજબ છેઃ 1. બંને દેશો એક કે વધારે એરલાઇન નિયુક્ત કરવાનો અધિકાર ધરાવશે. 2. બંનેમાંથી કોઈ પણ દેશની નિયુક્ત એરલાઇન્સ હવાઈ સેવાઓના પ્રોત્સાહન અને વેચાણ માટે અન્ય દેશના વિસ્તારમાં ઓફિસો સ્થાપિત કરવાનો અધિકાર ધરાવશે. 3. બંને દેશોની નિયુક્ત એરલાઇન્સ ચોક્કસ રુટ્સ પર સંમત સેવાઓ કાર્યરત કરવા વાજબી અને સમાન તક ધરાવશે. ત્યારબાદ રુટ્સ અને ફ્રિકવન્સીનો નિર્ણય લેવાશે. 4. નિયુક્ત એરલાઇન વાણિજ્યિક વિચારણાને આધારે વાજબી સ્તરે હવાઈ સેવાઓના સંબંધમાં ભાડાના દર નક્કી કરવા સ્વતંત્ર રહેશે. 5. દરેક પક્ષની નિયુક્ત એરલાઇન સમાન પક્ષ અને અન્ય પક્ષની નિયુક્ત કેરિયર્સ સાથે સહકારી માર્કેટિંગ વ્યવસ્થાઓ કરી શકે છે. 6. ઉપર સિવાય એએસએસ સંમત સેવાઓ, વાણિજ્યિક તકો, સલામતી સંબંધિત જોગવાઈઓ વગેરેના સંચાલનના સિદ્ધાંતો અને ઓપરેટિંગ અધિકૃતતા બરતરફ કરવાનો કે રદ કરવાની જોગવાઈઓ પણ ધરાવે છે, જે ભારતીય મોડલ એએસએ પર સામેલ કરવામાં આવ્યા હતા. એએસએ માટે પ્રવર્તમાન રુટના પરિશિષ્ટમાં પણ સુધારો કરવામાં આવ્યો છે અને નવા કોલ પોઇન્ટ્સ સંવર્ધિત જોડાણ માટે ઉમેરવામાં આવ્યા છે. હવે ભારતીય કેરિયર્સ ભારતમાં કોઈ પણ પોઇન્ટ્સથી ફિજિમાં કોઈ પણ પોઇન્ટ્સ પર કાર્યરત થઈ શકે છે, જ્યારે ફિજીના વિમાન ભારતમાં દિલ્હી, મુંબઈ અને ચેન્નાઈ સાથે સીધું જોડાણ સ્થાપિત કરી શકે છે અને તેમણે સીધી કામગીરી માટે આપેલા પોઇન્ટ્સ ઉપરાંત બેંગલોર, કોલકાતા, હૈદરાબાદના ભારતીય કેરિયર્સ સાથે કોડ વહેંચી શકે છે. આ ઉપરાંત કોચી, વારાણસી, અમદાવાદ અને અમૃતસર સ્થાનિક કોડ વહેંચવાની કામગીરી માટે સેવા આપી શકે છે.
“સત્યભામા સેટ” સટેલાઈટ બનાવવામાં સંકળાયેલી વિદ્યાર્થીઓની ટુકડી પ્રધાનમંત્રીને મળી

સેટેલાઈટ ‘સત્યભામા સેટ’ બનાવવામાં સંકળાયેલી વિદ્યાર્થીઓની એક ટીમે પ્રધાનમંત્રી શ્રી નરેન્દ્ર મોદીની આજે (19 જુલાઈ, 2016) મુલાકાત લીધી હતી. તેઓ સાથે સત્યભામા યુનિવર્સિટીના વાઈસ ચાન્સેલર ડૉ. બી. શિલા રાની પણ હતા. પ્રધાનમંત્રીએ ગ્રીન હાઉસ વાયુઓ અંગેની માહિતી એકઠી કરતો સેટેલાઈટ બનાવવા માટેના ટીમના પ્રયાસોને બિરદાવ્યા હતા. ‘સત્યભામા સેટ’ એ ઈસરો દ્વારા પીએસએલવી-સી34 લોન્ચ વ્હીકલનો ઉપયોગ કરીને 22 જૂન, 2016ના રોજ લોન્ચ કરાયેલા 20 સેટેલાઈટોમાંનો એક છે.
પ્રધાનમંત્રીએ ઇન્ડોનેશિયાના સેન્ટ્રલ સુલાવેસીમાં આવેલ સુનામી અને ભૂકંપને કારણે જયેલી જાનહાની પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઇન્ડોનેશિયાના સેન્ટ્રલ સુલાવેસીમાં આવેલ સુનામી અને ભૂકંપને કારણે જયેલી જાનહાની પર શોક વ્યક્ત કર્યો હતો. પ્રધાનમંત્રીએ કહ્યું, “ઇન્ડોનેશિયાના સેન્ટ્રલ સુલાવેસીમાં આવેલ સુનામી અને ભૂકંપને લીધે લોકોની જાનહાની અને તબાહીને કારણે મને ખૂબ દુઃખ થયું છે. હુ મારી ઘેરી સંવેદનાઓ વ્યક્ત કરુ છુ. ભારત દુઃખની આ ઘડીએ પોતાના દરિયાઇ પાડોશી સાથે ઊભુ છે.”
પ્રધાનમંત્રીએ ખાદ્ય પ્રસંસ્કરણ ક્ષેત્રનાં વૈશ્વિક સીઇઓ સાથે ચર્ચા કરી

પ્રધાનમંત્રી શ્રી નરેન્દ્ર મોદીએ આજે દુનિયાભરની ખાદ્ય પ્રસંસ્કરણ અને તેની સાથે સંબંધિત ક્ષેત્રોમાં કાર્યરત ટોચની કંપનીઓનું પ્રતિનિધિત્વ કરતાં સીઇઓ સાથે બેઠક યોજી હતી. આ બેઠક વર્લ્ડ ફૂડ ઇન્ડિયા કાર્યક્રમનાં ભાગરૂપે યોજાઈ હતી. આ બેઠકમાં એમેઝોન (ઇન્ડિયા), એમ્વે, બ્રિટાનિયા ઇન્ડસ્ટ્રીઝ, કારગિલ એશિયા પેસિફિક, કોકા-કોલા ઇન્ડિયા, ડેન્ફોસ્સ, ફ્યુચર ગ્રૂપ, ગ્લેક્સોસ્મિથક્લાઇન, આઇસ ફૂડ્સ, આઇટીસી, કિક્કોમેન, લુલુ ગ્રૂપ, મેકકેઇન, મેટ્રો કેશ એન્ડ કેરી, મોન્ડેલેઝ ઇન્ટરનેશનલ, નેસ્લે, ઓએસઆઇ ગ્રૂપ, પેપ્સીકો ઇન્ડિયા, સીલ્ડ એર, શરાફ ગ્રૂપ, સ્પેર ઇન્ટરનેશનલ, ધ હેઇન સેલેસ્ટિઅલ ગ્રૂપ, ધ હર્શી કંપની, ટ્રેન્ટ લિમિટેડ અને વોલમાર્ટ ઇન્ડિયાનાં સીઇઓ અને અધિકારીઓ ઉપસ્થિત હતાં. કેન્દ્રિય ખાદ્ય પ્રસંસ્કરણ ઉદ્યોગમંત્રી શ્રીમતી હરસિમરત કૌર બાદલ, રાજ્ય કક્ષાનાં ખાદ્ય પ્રસંસ્કરણ ઉદ્યોગમંત્રી સાધ્વી નિરંજન જ્યોતિ અને કેન્દ્ર સરકારનાં વરિષ્ઠ અધિકારીઓ પણ આ બેઠકમાં હાજર રહ્યાં હતાં. વિવિધ સીઇઓએ પ્રધાનમંત્રી મોદીને વર્લ્ડ બેંકનાં ઇઝ ઑફ ડૂઇંગ બિઝનેસ રિપોર્ટમાં ભારતનાં ક્રમમાં મોટા પાયે સુધારાની પ્રશંસા કરી હતી. ઘણાં સીઇઓએ કહ્યું હતું કે, તેઓ પ્રધાનમંત્રીનાં ખેડૂતોની આવક બમણી કરવાનાં સ્વપ્નથી પ્રેરિત છે તથા છેલ્લાં ત્રણ વર્ષમાં તેમનાં નેતૃત્વમાં આર્થિક સુધારાની ગતિ અને પ્રગતિથી પ્રોત્સાહિત છે. તેઓએ જીએસટી જેવા માળખાગત સુધારા અને સાહસિક પગલાં તથા એફડીઆઇ નિયમોમાં ઉદારીકરણની પ્રશંસા કરી હતી. આ બેઠકમાં સામેલ લોકોએ ભારપૂર્વક જણાવ્યું હતું કે, ખાદ્ય પ્રસંસ્કરણ ક્ષેત્ર કૃષિ ઉત્પાદકતા, ખાદ્ય અને પોષણ સુરક્ષા, રોજગારીનું સર્જન અને કૃષિ ઉત્પાદનમાં મૂલ્ય સંવર્ધન માટે આવશ્યક છે. સીઇઓએ ભારતની ખાદ્ય પ્રસંસ્કરણ, કૃષિ, લોજિસ્ટિક્સ અને છુટક વેચાણનાં ક્ષેત્રમાં સર્વસમાવેશક વૃદ્ધિ માટેની પહેલોની રૂપરેખા રજૂ કરી હતી. તેમણે પાકની લણણી પછીની માળખાગત સુવિધા મજબૂત કરવા હાલ અસ્તિત્વ ધરાવતી તકો ઝડપવામાં રસ દાખવ્યો હતો. તેમણે ભારતની વિકાસગાથાનો ભાગ હોવાની પ્રતિબદ્ધતા વ્યક્ત કરી હતી. પ્રધાનમંત્રીએ તેમનાં અભિપ્રાયો આપવા બદલ આભાર વ્યક્ત કરતાં કહ્યું હતું કે, તેઓનું અવલોકન ભારત વિશે અતિ ઉત્સાહનો સંકેત છે. પ્રધાનમંત્રીએ સીઇઓ દ્વારા કેન્દ્રિત સૂચનોની પ્રશંસા કરી હતી. પ્રધાનમંત્રીએ કૃષિ ઉત્પાદકતા વધારવા અને ખેડૂતોની આવક વધારવા સહભાગીઓ દ્વારા લેવામાં આવેલા પગલાંને આવકાર આપ્યો હતો. ખાસ કરીને એમણે કહ્યું હતું કે, ભારતનો વધતો મધ્યમ વર્ગ અને સરકારની નીતિસંચાલિત પહેલોએ ખાદ્ય પ્રસંસ્કરણ ઇકો-સિસ્ટમમાં તમામ પક્ષો માટે લાભદાયક અવસરો ઊભા કર્યા છે. પ્રધાનમંત્રીએ કેન્દ્ર સરકારનાં ખેડૂતો માટે આંતરિક ખર્ચ ઘટાડવાનાં સંકલ્પ પર અને કૃષિ ઉત્પાદનનો બગાડ ઘટાડી નુકસાન ઓછું કરવા ભાર મૂક્યો હતો. એમણે ભારતમાં ઉત્પાદન પ્રક્રિયા વધારવા વૈશ્વિક સીઇઓને આવકાર આપ્યો હતો. અગાઉ શ્રીમતી હરસિમરત કૌર બાદલે ખાદ્ય પ્રસંસ્કરણ ક્ષેત્રમાં સરકારની રોકાણ નીતિઓને પ્રોત્સાહન આપવા માટેની ટૂંકમાં જાણકારી આપી હતી.
ડેવોસ માટે પ્રસ્થાન કરતા પહેલા પ્રધાનમંત્રીનું વક્તવ્ય

ડેવોસના પ્રવાસે જતાં પહેલા પ્રધાનમંત્રી શ્રી નરેન્દ્ર મોદીનએ આપેલું વક્તવ્ય આ મુજબ છે. “ભારતનાં મિત્ર અને વર્લ્ડ ઇકોનોનિક ફોરમ (
દિલ્હીનાં કરોલ બાગમાં આગ લાગવાથી જાનહાનિ થવા પર પ્રધાનમંત્રીએ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દિલ્હીનાં કરોલ બાગમાં આગ લાગવાથી થયેલી જાનહાનિ પર શોક વ્યક્ત કર્યો હતો. પ્રધાનમંત્રીએ કહ્યું, “દિલ્હીનાં કરોલ બાગમાં આગ લાગવાથી થયેલી જાનહાનિથી ખૂબ જ દુઃખ થયું. જે પરિવારોએ પોતાના સ્વજનો ગુમાવ્યા છે તેમના પ્રત્યે હું શોકની લાગણી વ્યક્ત કરું છું. ઇજાગ્રસ્તો ઝડપથી સાજા થાય તેવી પ્રાર્થના.”
મંત્રીમંડળે ભારત અને સર્બિયા વચ્ચે થયેલી નવી હવાઈ સેવા સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારત અને સર્બિયા વચ્ચે 31 જાન્યુઆરી, 2003ના રોજ થયેલી વર્તમાન હવાઈ સેવાઓની સમજૂતી (એએસએ)ના અપડેશન માટે મંજૂરી આપવામાં આવી હતી. આ અપડેશન આધુનિક આંતરરાષ્ટ્રીય નાગરિક ઉડ્ડયન સંગઠન (આઇસીએઓ) ટેમ્પ્લેટ મુજબ થયું છે, જેમાં નાગરિક ઉડ્ડયન ક્ષેત્રમાં આધુનિક ડેવલપમેન્ટને ધ્યાનમાં રાખવામાં આવ્યું છે, જેનો ઉદ્દેશ બંને દેશો વચ્ચે હવાઈ જોડાણ વધારવાનો છે. 2.નવી હવાઈ સેવાઓની સમજૂતીની મહત્વપૂર્ણ ખાસિયતો નીચે મુજબ છે: (1) ખુલ્લાં આકાશને સર્બિયાની રાષ્ટ્રીય નાગરિક ઉડ્ડયન નીતિ મુજબ વ્યાખ્યાયિત કરવામાં આવ્યું છે. હવે ભારતીય એરલાઇન્સ ભારતમાં કોઈ પણ પોઇન્ટમાંથી સર્બિયામાં કોઈ પણ પોઇન્ટ પર કામગીરી કરી શકશે. સર્બિયાની એરલાઇન્સ 4 મેટ્રો – નવી દિલ્હી, મુંબઈ અને 2 વધુ સ્થાનો પાછળથી નક્કી કરવામાં આવશે – સાથે સીધી કામગીરી સ્થાપિત કરી શકશે. રુટની આ અનુકૂળતા મારફતે કોઈ પણ વચ્ચેના અને તેનાથી આગળના પોઇન્ટને બંને પક્ષોની નિયુક્ત એરલાઈન્સ દ્વારા સેવા પણ આપી શકાશે. (2) નિયુક્ત એરલાઇન્સ એકબીજાના પ્રદેશમાં વધુ ચાર પોઇન્ટને સ્થાનિક કોડ વહેંચણીની કામગીરી હાથ ધરવાનો અધિકાર આપશે અને રુટ શીડ્યુલમાં નક્કી કરેલા આ પોઇન્ટ ઉપરાંત આ 4 પોઇન્ટ કોઈ પણ સમયે નક્કી કરી શકાશે. (3) દરેક પક્ષની નિયુક્ત એરલાઇન સમાન પક્ષ, અન્ય પક્ષ અને ત્રીજા દેશની નિયુક્ત એરલાઇન્સ સાથે સાથસહકાર સ્થાપિત કરવા માર્કેટિંગ સમજૂતી કરી શકે છે. (4) તે સીધું જોડાણ પ્રદાન કરવાની સાથે ત્રીજા દેશની એરલાઇન્સ મારફતે જોડાણ પણ પ્રદાન કરશે, જે ભારતીય એરલાઇન્સ માટે પણ વ્યવહારિક હોઈ શકે છે. (5) બંને દેશો એક કે વધારે એરલાઇન નિયુક્ત કરવાનો અધિકાર ધરાવશે. અગાઉની સમજૂતીમાં મહત્તમ બે એરલાઇન્સને બંને પક્ષ નિયુક્ત કરી શકતા હતા. ભારત અને સર્બિયા વચ્ચે નવી અપડેટેડ અને ઉદાર હવાઈ સેવા સમજૂતી બંને દેશો વચ્ચે વેપાર, રોકાણ, પ્રવાસન અને સાંસ્કૃતિક આદાનપ્રદાનને પ્રોત્સાહન આપવાની સંભવિતતા ધરાવે છે, જે નાગરિક ઉડ્ડયન ક્ષેત્રમાં થઈ રહેલી નવી નવી બાબતોને સુસંગત છે. તે સંવર્ધિત અને સાતત્યપૂર્ણ જોડાણ માટે વાતાવરણ પૂરું પાડવા સક્ષમતા પ્રદાન કરશે, ત્યારે બંને પક્ષોની એરલાઇન્સની સલામતી અને સુરક્ષા વધારી વાણિજ્યિક તકો પ્રદાન કરશે. અત્યાર સુધી બંને દેશો વચ્ચે કોઈ જોડાણ નહોતું અને સંશોધિત સમજૂતી બંને દેશો વચ્ચે સ્થાપિત જોડાણ તરફ દોરી શકે છે.